ఢిల్లీ: 2022 నాటికి రైతుల ఆదాయం రెట్టింపు చేసేందుకు తమ ప్రభుత్వం అహర్నిశలు కృషిచేస్తోందని ప్రధానమంత్రి నరేంద్రమోడీ అన్నారు. దేశవ్యాప్తంగా కొంతమంది రైతులతో ప్రధాని మోడీ బుధవారం వీడియో కాన్ఫరెన్స్‌ ద్వారా మాట్లాడారు. ఈ సందర్భంగా రైతుల అభివృద్ధి కోసం కేంద్రం ప్రవేశపెట్టిన పథకాలను వారికి వివరించారు. ఎంతో కష్టపడి వ్యవసాయం సాగిస్తున్న రైతుల ఆదాయాన్ని 2022 నాటికి రెట్టింపు చేసేలా పనిచేస్తున్నాం. దేశంలోని ప్రతి సాగుభూమికి నీరందించడమే మా ప్రభుత్వ లక్ష్యం. అంతకుముందు ప్రభుత్వం వ్యవసాయానికి రూ. 1,21,000కోట్లు మాత్రమే కేటాయించింది. కానీ మా ప్రభుత్వం దాన్ని రెట్టింపు చేసి రూ. 2,12,000కోట్లు వ్యవసాయం కోసం కేటాయించాం. ఈ రోజు ప్రతి రైతు తమ పంటలకు బీమా చేయించుకున్నాడు. పంట నష్టపోయినా రైతు నష్టపోడు అని ప్రధాని మోడీ చెప్పుకొచ్చారు.
dhilli: 2022 naatiki raitula aadaayam rettimpu chesenduku tama prabhutvam aharnisalu krushichestondani pradhaanamantri narendramody annaru. desavyaaptamgaa kontamandi raitulatho pradhaani mody budhavaaram veedio conferense dwara matladaru. ee sandarbhamgaa raitula abhivruddhi kosam kendram pravesapettina pathakaalanu vaariki vivarinchaaru. entho kashtapadi vyavasaayam saagistunna raitula aadaayaanni 2022 naatiki rettimpu chesela panichestunnam. desamloni prati saagubhoomiki neerandinchadame maa prabhutva lakshyam. antakumundu prabhutvam vyavasaayaaniki roo. 1,21,000kotlu matrame ketayinchindi. cony maa prabhutvam daanni rettimpu chesi roo. 2,12,000kotlu vyavasaayam kosam ketayincham. ee roju prati raitu tama pantalaku beema cheyinchukunnadu. panta nashtapoyina raitu nashtapodu ani pradhaani mody cheppukochaaru.